**Nesomn**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nici noaptea asta n-a reuşit să mă adoarmă

turnându-mi susurând viclean somnu-n ureche

când prin cealaltă îmi răzbeau bătăi din tine care sfarmă

orice abis de somn, lăsându-mi ochii să plutească fara eche.

N-am mai dormit de mult;

din puful pleoapelor au început deja să-mi crească

aripile unui zăgan adult

ce vor doar visul ne-nceput de noapte să-ți umbrească.

De dimineață-am să-ți zâmbesc căzut pe umăru-ți fierbinte,

gonind din aripi ceața nopții rătăcită-n plete

şi n-ai să îți aduci nici azi aminte

cum e să te păzească ochii-mi de erete.